স্পেশাল সিকিউরিটি ফোর্স

স্পেশাল সিকিউরিটি ফোর্স (সংক্ষেপে: এসএসএফ) বা বিশেষ নিরাপত্তা বাহিনী একটি বাংলাদেশী আইন প্রয়োগকারী বিশেষ সংস্থা যা বাংলাদেশের প্রধানমন্ত্রী, রাষ্ট্রপতি ও প্রধান উপদেষ্টা এবং রাষ্ট্র কর্তৃক ঘোষিত অতি গুরুত্বপূর্ণ ব্যক্তিদের (ভিভিআইপি) নিরাপত্তায় নিয়োজিত। এসএসএফ বেসামরিক প্রশাসন, নিরাপত্তা ও গোয়েন্দা সংস্থাগুলোর সাথে সমন্বয় সাধন করে দেশ ও দেশের বাইরে উল্লেখিত ব্যক্তিদের শারীরিক নিরাপত্তায় যেকোন ধরনের হুমকি থেকে রক্ষা ও সেগুলো প্রতিরোধে প্রয়োজনীয় ব্যবস্থা গ্রহণ করে থাকে। এছাড়াও তারা অতি গুরুত্বপূর্ণ ব্যক্তিদের বাড়ি ও অফিসে নিরাপত্তা দিয়ে থাকে। এসএসএফের কার্যক্রম পরিচালনায় যেকোন সময় প্রয়োজন হলে তারা দেশের অন্যান্য আইন প্রয়োগকারী সংস্থা যেমন, আধা সামরিক বাহিনী এবং প্রতিরক্ষা ও গোয়েন্দা সংস্থাগুলোর সাহায্য নিতে পারে। ১৯৮২ সালের ২৪শে মার্চের ঘোষণা অনুসারে, তৎকালীন রাষ্ট্রপতি হুসেইন মুহাম্মদ এরশাদ ১৯৮৬ সালে “প্রেসিডেন্সিয়াল সিকিউরিটি ফোর্স অর্ডিন্যান্স” নামে একটি অধ্যাদেশ জারি করেন যা একই বছর ১৯শে জুন থেকে কার্যকর হয়। পূর্বের ঘোষণা অনুসারে তৎকালীন রাষ্ট্রপতি এরশাদের তত্ত্বাবধানে রাষ্ট্রপতি ও বিদেশ থেকে আগত রাষ্ট্রপ্রধানদের নিরাপত্তার জন্য ১৫ই জুন ১৯৮৬ সালে “প্রেসিডেন্ট সিকিউরিটি ফোর্স” নামে একটি বিশেষ নিরাপত্তা দল গঠন করেন। পরবর্তিতে বাংলাদেশে সংসদীয় সরকার পদ্ধতি চালু হওয়ার পর ২৭শে সেপ্টেম্বর ১৯৯১ সালে এর নাম পরিবর্তন করে স্পেশাল সিকিউরিটি ফোর্স নামকরণ করা হয়। যদিও প্রাথমিকভাবে শুধুমাত্র রাষ্ট্রপতি ও রাষ্ট্র কর্তৃক ঘোষিত অতি গুরুত্বপূর্ণ ব্যক্তিদের নিরাপত্তা প্রদানে এসএসএফ গঠিত হয়েছিল কিন্তু সংসদীয় সরকার পদ্ধতি চালু হওয়ার পর রাষ্ট্রপতি ছাড়াও সরকার প্রধানকেও এসএসএফ নিরাপত্তা প্রদান করে আসছে এবং এ সংস্থাটিকে তখন থেকে পরোয়ানা ছাড়া গ্রেফতারের অধিকার দেওয়া হয়। ১৫ই অক্টোবর ২০০৯ সালে জাতির পিতার পরিবার-সদস্যগণের নিরাপত্তা আইন গ্যাজেট আকারে প্রকাশ হওয়ার পর, সংস্থাটি জাতির পিতার পরিবার-সদস্যদেরও সর্বস্থানে নিরাপত্তা প্রদান করেছে। ২৯ আগস্ট ২০২৪ তারিখে এই আইনটি বাতিলের সিদ্ধান্ত গ্রহণ করা হয়। ৫ আগস্ট ২০২৪ সালে ছাত্র-জনতার কোটা বিরোধী আন্দোলনের জেরে বাংলাদেশের তৎকালীন প্রধানমন্ত্রী শেখ হাসিনা পদত্যাগ করে দেশত্যাগে বাধ্য হন। এদিন হাজার হাজার ছাত্র জনতা প্রধানমন্ত্রীর সরকারি বাসভবন গণভবন ও জাতীয় সংসদ ভবনে আক্রমন করলে এসএসএফ এই দুটি স্থাপনার নিরাপত্তা দিতে ব্যর্থ হয়। ছাত্র জনতা গণভবন ও সংসদে প্রবেশ করার পর ব্যাপক লুটপাট চালায়। এই লুটপাটে এসএসএফের ৫ কোটি ২৮ লক্ষ টাকার অস্ত্র, গোলাবারুদ, নিরাপত্তা ও যোগাযোগ সরঞ্জাম লুট হয়। "প্রধান উপদেষ্টাকে নিরাপত্তা দেবে এসএসএফ"। Dhakatimes। ২৯ আগস্ট ২০২৪।  "Govt to upgrade SSF's communications"। archive.dhakatribune.com। সংগ্রহের তারিখ ২০১৬-১০-০১। [স্থায়ীভাবে অকার্যকর সংযোগ] "Police launches SPBn for VVIP security"। archive.dhakatribune.com। ২০১৭-০৩-২৪ তারিখে মূল থেকে আর্কাইভ করা। সংগ্রহের তারিখ ২০১৬-১০-০১।  "Kerry to visit RMG, hold formal meetings in 9-hr stay"। ২০১৬-১০-১২ তারিখে মূল থেকে আর্কাইভ করা। সংগ্রহের তারিখ ২০১৬-১০-০১।  http://bdlaws.minlaw.gov.bd/print_sections_all.php?id=698, "এসএসএফ সদস্যদের সঙ্গে প্রধানমন্ত্রীর মধ্যাহ্নভোজ"। দৈনিক প্রথম আলো। সংগ্রহের তারিখ ২৯ এপ্রিল ২০১৭।  http://bdlaws.minlaw.gov.bd/bangla_all_sections.php?id=1028 Rahman, Shameema (২০০৯-০৮-১৯)। "Bangladesh: Law to Protect Family Members of the Founding Father | Global Legal Monitor"। www.loc.gov। সংগ্রহের তারিখ ২০২০-০৭-২২।  "সংরক্ষণাগারভুক্ত অনুলিপি"। ২৪ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৭।  "Law on security of Bangabandhu family okayed"। The Daily Star (ইংরেজি ভাষায়)। ২০০৯-০৭-২৭। সংগ্রহের তারিখ ২০২০-০৭-২২।  "ত্রিশ বছরে এসএসএফ"। দৈনিক সমকাল। সংগ্রহের তারিখ ২৯ এপ্রিল ২০১৭। [স্থায়ীভাবে অকার্যকর সংযোগ] "বঙ্গবন্ধু পরিবারের নিরাপত্তা আইন বাতিলের সিদ্ধান্ত"। বিডিনিউজ টোয়েন্টিফোর ডটকম। ২৯ অগাস্ট ২০২৪।  "বঙ্গবন্ধু পরিবারের নিরাপত্তা অধ্যাদেশ বাতিলের খসড়ার চূড়ান্ত অনুমোদন"। দৈনিক ইনকিলাব। ২৯ আগস্ট ২০২৪।  প্রতিবেদক, বিশেষ (২০২৪-০৮-০৫)। "পদত্যাগ করে দেশ ছেড়েছেন শেখ হাসিনা"। দৈনিক প্রথম আলো। সংগ্রহের তারিখ ২০২৪-০৯-০১।  রিপোর্ট, স্টার অনলাইন (২০২৪-০৮-০৫)। "দেশ ছেড়েছেন শেখ হাসিনা ও রেহানা"। The Daily Star Bangla (ইংরেজি ভাষায়)। সংগ্রহের তারিখ ২০২৪-০৯-০১।  প্রতিবেদক, নিজস্ব (২০২৪-০৮-০৫)। "গণভবনে ঢুকে যে যা পারছে নিয়ে যাচ্ছে"। dhakapost.com। সংগ্রহের তারিখ ২০২৪-০৯-০১।  "গণভবনে ঢুকেই লুটপাট"। ঢাকা ট্রিবিউন। আগস্ট ৫, ২০২৪। সংগ্রহের তারিখ সেপ্টেম্বর ১, ২০২৪।  হোসেন, সাব্বির (২০২৪-০৮-০৫)। "শেখ হাসিনা দেশ ছাড়ার পর গণভবনে যা ঘটল"। The Daily Star Bangla (ইংরেজি ভাষায়)। সংগ্রহের তারিখ ২০২৪-০৯-০১।  "গণভবন ছাড়তে মাত্র ৫ মিনিট সময় পেয়েছিল এসএসএফ"। দৈনিক ইত্তেফাক। সেপ্টেম্বর ১, ২০২৪। সংগ্রহের তারিখ সেপ্টেম্বর ১, ২০২৪।  "অস্ত্র, সরঞ্জাম রেখে গণভবন ছেড়ে যেতে মাত্র পাঁচ মিনিট সময় পায় এসএসএফ"। The Business Standard (ইংরেজি ভাষায়)। ২০২৪-০৯-০১। সংগ্রহের তারিখ ২০২৪-০৯-০১।  "Former DGS | SSF"। ssf.gov.bd। সংগ্রহের তারিখ ২০২২-১০-২৩। [স্থায়ীভাবে অকার্যকর সংযোগ] BanglaNews24.com (২০১৪-০২-০৪)। "JP leader Kazi Mahmud passes away"। banglanews24.com। সংগ্রহের তারিখ ২০২২-১০-২৩।  "Major General (Retd) Jamil Says Bangladesh War Criminals Should be Punished"। ভিওএ। সংগ্রহের তারিখ ২০২২-১০-২৩।  "Leadership"। SSF। সংগ্রহের তারিখ ২৩ অক্টোবর ২০২২।  উইকিমিডিয়া কমন্সে স্পেশাল সিকিউরিটি ফোর্স সম্পর্কিত মিডিয়া দেখুন। স্পেশাল সিকিউরিটি ফোর্স (এসএসএফ)-এর অফিসিয়াল ওয়েবসাইট (ইংরেজি)